
Изх. № ……………………………………..
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване на Община Златоград по Процедура BG05SFPR002-2.012 „Иновативни здравно – социални услуги“ финансирана по  Програма „Развитие на човешките ресурси“ 2021-2027

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Към момента Община Златоград изпълнява проект „Грижа в дома в Община Златоград“ по Процедура BG05SFR001 “ГРИЖА В ДОМА”, чрез който се осигурява подкрепа, чрез интегрирани здравно-социални грижи за възрастни хора и лица с увреждания, в домашна среда. Крайния срок на проекта е 31.01.2025г.

На 4-тото си заседание, проведено на 26.11.2024 г., Комитетът за наблюдение на Програма „Развитие на човешките ресурси“ 2021-2027 одобри Критерии за избор на операция „Иновативни здравно-социални услуги“ по ПРИОРИТЕТ 2 „Социално включване и равни възможности“, в изпълнение на СПЕЦИФИЧНА ЦЕЛ 3 „Подобряване на равния и навременен достъп до качествени и устойчиви услуги на достъпна цена, включително услуги, които стимулират достъпа до жилищно настаняване и ориентирани към индивида грижи, включително здравеопазване; модернизиране на системите за социална закрила, включително насърчаване на достъпа до социална закрила, като се обръща особено внимание на децата и групите в неравностойно положение; подобряване на достъпността, включително за хората с увреждания, ефективността и устойчивостта на системите за здравеопазване и на услугите за полагане на дългосрочни грижи“.

Целта на процедурата е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване. Програмата дава възможност за изграждане и прилагане на иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии –телекеър.

Настоящата операция надгражда реализираните дейности и постигнатите резултати по други проекти, програми и мерки, финансирани със средства от националния бюджет, Европейския съюз и други източници и допълва подкрепата към най-уязвимите групи от населението, които се подпомагат в рамките на Програмата за храни и основно материално подпомагане. 

Операция „Иновативни здравно-социални услуги“ ще се реализира като Процедура на директно предоставяне, съгласно чл. 25, ал. 1, т. 2 на ЗУСЕФСУ и ще бъде с продължителност до 31.12.2026 г. След утвърждаване на Условия за кандидатстване, всички общини могат да кандидатстват, по процедурата, по облекчен ред.

Допустими дейности са:

1. Предоставяне на почасови мобилни интегрирани здравно-социални услуги за нуждаещи се лица с увреждания и възрастни хора в невъзможност за самообслужване.

2. Провеждане на специализирани обучения на екипите и супервизия, включително обучения във връзка с въвеждането на нови методологии за оценка на потребностите.

3. Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне (при необходимост).

За да не се допусне прекъсване на предоставяните, по процедура „Грижа в дома“, здравно-социални услуги на допустимите по настоящата операция целеви групи, предлагам Общински съвет да вземе решение, с което да даде съгласие за кандидатстване по процедура BG05SFPR002-2.012  „Иновативни здравно-социални услуги“ и възлагане на  предоставянето на услугата от общ икономически интерес (УОИИ). 

На основание на досегашния опит предлагам за доставчик на услугата да се определи отново Център за социална рехабилитация и интеграция град Златоград. 

Предвид социалния и здравен статус на потребителите, предлагам Общинският съвет да одобри безвъзмездното предоставяне на услугата за периода на реализация на проекта.

По процедурата не се изисква съфинансиране от кандидатите. Безвъзмездната финансова помощ е 100%.

Във връзка с гореизложеното, предлагам следния проект за                           

Р Е Ш Е Н И Е

На основание чл.21, ал.1, т.23 и ал.2 от Закона за местното самоуправление и местната администрация и чл. 25, ал.1 и ал.2, т.1 от Закона за социалните услуги и във връзка с Решение на ЕК за УОИИ от 20.12.2011, Общински съвет град Златоград,                
                        Р Е Ш И:

1.
Дава съгласие Община Златоград да кандидатства с проектно предложение  по Процедура BG05SFPR002-2.012 „Иновативни здравно-социални услуги“, финансирана по  Програма „Развитие на човешките ресурси“ 2021-2027г.                                                                                                                                                                                                                                                                                                                                                                                                                                                                                                                                                                                                                                                                                              

2. Дава съгласие Център за социална рехабилитация и интеграция град Златоград да бъде  доставчик (оператор) на услуга от общ икономически интерес (УОИИ), във връзка с реализация на проектно предложение по Процедура BG05SFPR002-2.012 „Иновативни здравно-социални услуги“, финансирана по  Програма „Развитие на човешките ресурси“ 2021-2027г. 

 
3. Здравно-социалната услуга, по Процедура BG05SFPR002-2.012 „Иновативни здравно-социални услуги“, да се предоставя безвъзмездно на потребителите от общината за срока на проекта.                                                                                                                                                                                                                                                                                                                                                                                                                                                                                                                                                                                                                                               

4. Възлага на Кмета на Община Златоград да извърши всички дейности, необходими за подготовката и реализиране на проектното предложение от страна на Община Златоград.

С уважение,

МИРОСЛАВ ЯНЧЕВ
Кмет на Община Златоград

Изготвил:

Николай Шопов, Директор на ЦСРИ

Съгласувал:

Златка Цекова, директор на дирекция „АПО, ОС и З”, той и юрисконсулт




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

